Odense 3 vs. Nyborg den 1/12-14.

Det var med spænding, at vi drog mod Nyborg for at møde topholdet i Serie 2.

Vi var igen ramt af et enkel afbud fra Jimmy, så vi tog Bjarne Jakobsen med, som erstatning. Holdet stillede herefter op med Lars, Bjarne, David og Christian. Nyborg stillede op i følgende rækkefølge, Jørgen Christiansen, Jens Frederiksen, Bjarne Brunhøj-Esbensen og sidst Nyborgs grand old man Erik G. Andresen.

Med dette stærke hold, var den forventede score 3-1 i Nyborgs favør. Først færdig var David. David fik efter nogen flyttende frem og tilbage med brikkerne, sat hans brikker op, så modstanderen var mat i næse træk.

Desværre glemte David at kikke på modstanderens brikker og eget forsvar, og lige før David skulle udføre det dræbende træk, blev han sat mat på 1. række.

Christian har efterhånden udviklet en angrebstaktik, som gør ham aggressiv på et skakbræt. Kampen mod Erik har ingen undtagelse, og med lang rokade var der lagt op til et kæmpe slag. Christian formodede at få sat angrebet ind først, og var særdeles farlig. Erik, den snu ræv, spillede sig sikkert ud af angrebet, og lidt efter lidt måtte Christian trække sig. I Christians retræte røg først en officer og sidenhen en mere. Nu var det Eriks tur til at vise, hvad han kunne, og med to officerer nede, kunne Christian ikke holde sammen på det.

Stort set samtidig spillede Bjarne og Jens remis. Bjarne lagde ud i Ulf Anderson stil. Helst ingen brikker forbi 6. række. Og så klare vi det i et tårnslutspil. Bjarne kom bagud med en bonde. Som så blev til en fribonde. Men flot tårnslutspil sikrede ham en remis. Tilbage sad jeg. Havde offeret en bonde i centrum, som Jørgen forsvarede med næb og klør. Stille og roligt blev stillingen kompliceret. Og pludselig var det ikke en kamp om en bonde, men en kamp om en kvalitet. Jøren valgte en variant der kostede et tårn for en bonde. Og så var kampen realt afgjort.

Og efter 8-10 træk, opgav Jørgen. 2½ - 1½ til Nyborg var nok rimeligt.

Odense, den 2-12-14

Lars Petersen